**Zapisnik 3. redne seje sveta staršev z dne 5. 6. 2019 ob 18.00 uri v učilnici zgodovine**

Prisotni: po listi prisotnosti, ki je arhiviran v spisu

*Dnevni red seje:*

1. *Pregled zapisnika prejšnje seje*
2. *Zaključek šolskega leta*
3. *Odmevi iz razredov*
4. *Razno*

Po pregledu sklepčnosti se je seja začela ob 18.00 uri.

AD1

Zapisnik 2. redne seje sveta staršev je bil potrjen. V bodoče se bo pred objavo zapisnikov na spletni strani šole le ta poslal članom sveta staršev po e-pošti.

AD2

Ravnatelj je poročal o uspešnosti dijakov 4. letnika.

V šolskem letu 2018/20196 je 4. letnik uspešno zaključilo 89,5 % dijakov, ki se v junijskem obdobju pripravljajo na maturitetne izpite. Letošnja posebnost je, da je kar 6 dijakov/dijakinj iz različnih razlogov neocenjenih (vnaprej načrtovano in dogovorjeno).

Zaključek za ostale letnike:

 Zadnji dan pouka: 14. 6. 2019

 Ocenjevanje poteka do 19. 6. 2019

 Akademija znanja in ustvarjalnih dosežkov: 20. 6. 2019 (vabljeni tudi starši iz Sveta staršev)

 Podelitev spričeval: 24. 6. 2019

Na akademiji bodo podeljene majske nagrade in priznanja, in sicer: 1 zlata, 6 srebrnih, 9 bronastih majskih nagrad in 18 majskih priznanj ter 26 pohval šole za posameznike. Podeljene bodo tudi 3 nagrade šole za skupine (2 zlati in 1 srebrna) ter 5 pohval šole za skupine. Ravnatelj je poudaril različna področja, na katerih se izkazujejo naši dijaki in pohvalil njihove uspehe.

Povzetek letošnjega dogajanja bo objavljen v Letopisu, ki bo izšel v septembru 2019.

AD3

Starši prvih letnikov imajo pripombo pri pouku matematike (v enem od oddelkov) in sicer da je razlage in ustnih preverjanj znanja premalo. Ravnatelj bo zadevo preveril oz. se pogovoril z aktivom.

Starši predlagajo poenotenje ocenjevanja pri predmetu sociologa.

AD4

* Podelitev spričeval bo v ponedeljek, 24.6.2019. Po tem datumu se spričevala lahko dvignejo v tajništvu šole v času uradnih ur. Uradne ure bodo objavljene na spletni strani šole.
* Na prvi seji sveta staršev v šolskem letu 2019/20 se bodo izvedle volitve v Sklad šole. Potrebuje se 1 nov član.
* Ravnatelj je poročal o rezultatih ankete o šolski klimi, ki so jo izpolnjevali starši (sodelovalo je 195 staršev). Starši so šolo in sodelovanje visoko ocenili. Za naslednje šolsko leto pa se išče izboljšave na področju večje aktivnosti dijakov pri pouku. Poiskati je potrebno načine, kako postaviti pred dijake večji izziv in pripraviti pouk zahtevnejši. Vsi ti cilji so namenjeni pripravi dijakov na študij in doseganju višjih taksonomskih stopenj znanja. Starši pričakujejo tudi večjo stopnjo upoštevanja njihovih predlogov. V poročilu o realizaciji letnega delovnega načrta 2018/19 bodo predstavljeni tudi podatki, ki izhajajo iz vprašalnikov dijakov in zaposlenih.
* Šola bo imela v šolskem letu 2019/20 omejitev vpisa. Vpisuje se (kot prejšnja leta) v 4 splošne in 2 športna oddelka.
* Ravnatelj je naknadno posredoval tudi informacijo o učbeniškem skladu:

 Dijaki so že prejeli seznam in naročilnico za učbeniški sklad. Maloprodajne cene učbenikov (brez delovnih zvezkov) so:

      1. letnik 199,85 €

      2. letnik 159,25€

      3. letnik 177,35 €

      4. letnik 97 €

 Ker je v učbeniškem skladu dovolj sredstev, bo izposojnina učbenikov za prihodnje šolsko leto za dijake prvih treh letnikov enotna, po 20 €, za dijake 4. letnina pa bo izposoja brezplačna.

 Prihranek sredstev v skladu je nastal zaradi dobre ohranjenosti učbenikov, kar posledično pomeni manjšo potrebo po nabavi in zamenjavi z novimi.

 Delovni zvezki, učbeniki za tuje jezike in nekatere izbirne predmete niso vključeni v učbeniški sklad.

Seja je bila končana ob 19.20 uri.

Zapisala Tina Roš